வெம்மை தாங்காமல் காய்ந்து உதிர்ந்திருந்த சருகுகளில் படாமல் நுனிக்கால்களால் நடந்துமுன்னேறினான். சிறிய சலசலப்பு கேட்டாலும் இரை உஷாராகிவிடும். லூமூ கூட இருந்திருந்தால் இந்த தொல்லையில்லை. சற்றும் அச்சமில்லாதவன் அவன். இரையை அச்சமூட்டி அதை தப்பிக்கவிடாதபடி முடக்குவதில் அவன் மிகுந்த சாமர்த்தியம் பெற்றிருந்தான். அவனை வேறுவேலையாய் வெகுதூரத்திற்கு அனுப்பிவைத்திருக்கிறாள் தலைவி.